พระราชบัญญัติกู้เงินเพื่อพัฒนาการอาชีวศึกษา พ.ศ. 2509
ประกาศวันที่ 1966-12-27

content: พระราชบัญญัติ กู้เงินเพื่อพัฒนาการอาชีวศึกษา พ.ศ. ๒๕๐๙
content: ภูมิพลอดุลยเดช ป.ร. ให้ไว้ ณ วันที่ ๒๑ ธันวาคม พ.ศ. ๒๕๐๙ เป็นปีที่ ๒๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกู้เงินเพื่อพัฒนาการอาชีวศึกษา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติกู้เงินเพื่อพัฒนาการอาชีวศึกษา พ.ศ. ๒๕๐๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้รัฐบาลมีอำนาจกู้เงินจากธนาคารแห่งประเทศไทยโดยวิธีออกพันธบัตรและหรือตราสารอย่างอื่นเป็นคราว ๆ ตามที่ต้องการเป็นจำนวนเงินรวมทั้งสิ้นไม่เกินแปดล้านดอลลาร์สหรัฐอเมริกา ทั้งนี้ ตามข้อกำหนดและเงื่อนไขที่ตกลงกันเพื่อพัฒนาการอาชีวศึกษา
sectionNo: 4
content: มาตรา ๔ การกู้เงินตามมาตรา ๓ ให้รัฐบาลชำระดอกเบี้ยในอัตราร้อยละศูนย์จุดเจ็ดห้าต่อปี และให้ชำระต้นเงินคืนภายในห้าสิบปีนับแต่วันกู้เงินคราวแรก
sectionNo: 5
content: มาตรา ๕ ให้รัฐบาลกู้เงินรายนี้ได้ภายในห้าปีนับแต่วันที่พระราชบัญญัตินี้ใช้บังคับ
sectionNo: 6
content: มาตรา ๖ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากรัฐบาลมีโครงการพัฒนาการอาชีวศึกษา กำหนดต้องใช้จ่ายเงินรวมทั้งสิ้นประมาณ ๒๒ ล้านดอลลาร์สหรัฐอเมริกาหรือประมาณ ๔๔๐ ล้านบาท โดยจะต้องใช้เป็นเงินตราต่างประเทศประมาณ ๑๔ ล้านดอลลาร์สหรัฐอเมริกา ส่วนที่เหลือเป็นเงินบาท
content: สำหรับส่วนที่จะต้องใช้เป็นเงินตราต่างประเทศนั้นจะได้กู้จากธนาคารโลกประมาณ ๖ ล้านดอลลาร์สหรัฐอเมริกาตามเงื่อนไขปกติ และเพื่อที่จะให้ได้เงินตราต่างประเทศที่ยังขาดอยู่มาใช้จ่ายสมทบกับเงินที่กู้จากธนาคารโลก
content: จึงสมควรตราพระราชบัญญัติฉบับนี้เพื่อให้รัฐบาลมีอำนาจกู้เงินจากธนาคารแห่งประเทศไทยโดยวิธีออกพันธบัตรและหรือตราสารอย่างอื่นเป็นคราว ๆ ได้ตามที่ต้องการภายใน ๕ ปี